CELEX: 32020D0790
Language: hu
Date: 2020-06-09 00:00:00
Title: A Tanács (EU) 2020/790 határozata (2020. június 9.) az egyrészről az Európai Unió és tagállamai, másrészről Mongólia közötti partnerségi és együttműködési keretmegállapodás által létrehozott vegyes bizottságban és kereskedelmi és beruházási albizottságban a vegyes bizottság eljárási szabályzatának és a kereskedelmi és beruházási albizottság eljárási szabályzatának elfogadása tekintetében az Európai Unió nevében képviselendő álláspontról

17.6.2020   
               
               
                  HU
               
               
                  Az Európai Unió Hivatalos Lapja
               
               
                  L 193/5
               
            
         A TANÁCS (EU) 2020/790 HATÁROZATA
         (2020. június 9.)
         az egyrészről az Európai Unió és tagállamai, másrészről Mongólia közötti partnerségi és együttműködési keretmegállapodás által létrehozott vegyes bizottságban és kereskedelmi és beruházási albizottságban a vegyes bizottság eljárási szabályzatának és a kereskedelmi és beruházási albizottság eljárási szabályzatának elfogadása tekintetében az Európai Unió nevében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. és 209. cikkére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Unió és tagállamai, másrészről Mongólia közötti partnerségi és együttműködési keretmegállapodás (1) (a továbbiakban: a megállapodás) 2017. november 1-jén hatályba lépett.
                  
               
                     (2)
                  
                  
                     A megállapodás 56. cikkének (1) bekezdése vegyes bizottságot hozott létre a megállapodás megfelelő érvényesülésének és végrehajtásának biztosítása céljából (a továbbiakban: a vegyes bizottság).
                  
               
                     (3)
                  
                  
                     A megállapodás 56. cikkének (6) bekezdése szerint a vegyes bizottság maga fogadja el eljárási szabályzatát, a megállapodás 56. cikkének (4) bekezdése szerint pedig a vegyes bizottság szakértői munkacsoportokat hozhat létre munkája elvégzésének támogatására.
                  
               
                     (4)
                  
                  
                     A megállapodás 28. cikkének (1) bekezdése létrehozza a kereskedelmi és beruházási albizottságot.
                  
               
                     (5)
                  
                  
                     A megállapodás 28. cikkének (3) bekezdése úgy rendelkezik, hogy a kereskedelmi és beruházási albizottság maga állapítja meg eljárási szabályzatát.
                  
               
                     (6)
                  
                  
                     A megállapodás hatékony végrehajtásának biztosítása érdekében a vegyes bizottság és a kereskedelmi és beruházási albizottság eljárási szabályzatát a lehető leghamarabb el kell fogadni.
                  
               
                     (7)
                  
                  
                     Helyénvaló meghatározni a vegyes bizottságban és a kereskedelmi és beruházási albizottságban az Unió által képviselendő álláspontot.
                  
               
                     (8)
                  
                  
                     Az Unió által a vegyes bizottságban és a kereskedelmi és beruházási albizottságban képviselendő álláspontnak ezért a vegyes bizottság és a kereskedelmi és beruházási albizottság csatolt határozattervezetein kell alapulnia,
                  
               ELFOGADTA EZT A HATÁROZATOT:
         
            1. cikk
            
               (1)   Az egyrészről az Európai Unió és tagállamai, másrészről Mongólia közötti partnerségi és együttműködési keretmegállapodás által létrehozott vegyes bizottságban az Unió nevében képviselendő álláspont a vegyes bizottság határozattervezetén (2) alapul.
            
            
               (2)   A a a megállapodással létrehozott kereskedelmi és beruházási albizottságban az Unió nevében képviselendő álláspont a kereskedelmi és beruházási albizottság határozattervezetén (2) alapul.
            
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. június 9-én.
            
               
                  Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  HL L 326., 2017.12.9., 7. o.
         
         
            (2)  Lásd: az ST 6856/20 számú dokumentumot a http://register.consilium.europa.eu honlapon.